Amerikalılar ara seçkilərində rus trolların internetə çıxışını kəsib
"Biz onlara göstərdik ki, nəyə qadirik."
ABŞ hərbi qüvvələri ölkədə keçirilən ara seçkilərinə müdaxilə etməyə can atan rus agentliyinin internetə çıxışını kəsib. qəzetinin yazdığına görə, məqsəd Kremlə mesaj göndərmək olub ki, onun ABŞ daxilindəki əməliyyatları bədəlsiz ötməyəcək. Sankt Peterburqda qərargahlanan və Prezident Vladimir Putinə yaxın oliqarx tərəfindən idarə olunan İnternet Araşdırmaları Agentliyinə (İAA) zərbə ABŞ seçkilərinə müdaxilələrinə görə Rusiyaya qarşı kiber-əməliyyatlarının tərkib hissəsidir. “Qısaca desək, onlar İAA-nı internetdən çıxarıblar,” deyə əməliyyat haqda bilgisi olan rəsmi -a bildirib. “Onları söndürüblər.” Bu əməliyyat ABŞ Kiber Komandanlığının Milli Kəşfiyyat Agentliyindən topladığı kəşfiyyat əsasında ilk belə addımıdır. Kiber-əməliyyat Prezident Donald Tramp və Konqres tərəfindən amerikalı kəşfiyyatçılara verilmiş əlavə səlahiyyətlərdən qaynaqlanır. Sankt-Peterburqdakı əməliyyatın uzun dönəmli təsirləri hələlik qeyri-müəyyən qalır. Rusiyanın taktikaları daim təkmilləşir və bəzi təhlilçilər bu ölçünün rus trollarını birdəfəlik dayandıracağına əmin deyillər. “Bu əməliyyat çəkindirici amil deyil, daha çox sillə funksiyası daşıyır,” Cons Hopkins Universitetinin professoru Tomas Rid müşahidə edir. Lakin bəzi ABŞ rəsmiləri deyirlər ki, “böyük strateji çəkindirmə” heç də həmişə hədəf olmur. “Hədəfimizin bir hissəsi onların işinə əngəl yaratmaqdır, çaşqınlıq salmaqdır,” bir müdafiə rəsmisi deyir. “Burada bir dəyər var. Biz onlara göstərdik ki, nə etməyə qadirik. Artıq əvvəlki kimi biznes olmayacaq.” Pentaqon rəsmiləri addımı uğur kimi qiymətləndirmiş və bəzi ABŞ senatorları ölçünü alqışlamışlar. Kiber Komandanlığı və Milli Kəşfiyyat Agentliyi şərh verməyib.